I VANGELI
ILLUSTRATI DA
ODO TINTERI
L'ultima cena
L'ultima cena da "I Vangeli"
Allöa un
di dozze, de nomme Giuda Iscariota, o l'è andaeto da-i Sommi Sacerdoti e o gh'ha dito:
«Quante me voéi dâ perché mi ve o consegne'?» E quelli han fissòu trenta moneae
d'argento. Da quello momento o çercava l'occaxon bonn-a pe' consegnälo. O primmo giorno
di" Azzimi" i "discepoli" se son avvixinae a Gesù e gh'han dïto:
«Dovve ti veu che te preparemmo pe mangiâ a Pasqua? » E Lë o gh'ha risposto:
«Andae in çittae da 'n tale e dïghe: «O Méistro o te manda a dî; O mae tempo o l'è
vixin; faiö a Pasqua da tì con i mae "discepoli"». i "discepoli"
han faeto quello che gh'avéiva ordinòu Gesù e han preparàu a Pasqua. Vegnüo a seia, o
s'è misso a töa con i dozze.
Tanto che mangiavan o l'ha dïto: « In veitae ve diggo, un de voiàtri o me tradiä'. E
Lö ëan profondamente addolorae, e han comensòu a domandäghe; «Son foscia mì,
Segnö?» E Lë o gh'ha risposto: «Quello ch'o l'ha pucciòu con mì a man in to piatto,
quello o me tradiä. O Figgio de l'ommo o se ne va, comme l'è staeto scrïto de Lê, ma
guai a quello da-o quae o Figgio de L'Ommo o vëgne tradïo; saiéiva mëgio pe'
quest'ommo s'o no fïse mai nasciüo». Giuda, o traditô, o gh'ha dïto; « Rabbi,
son forse mì?» O gh'ha risposto: «Tì ti l'hae dïto». Oua, tanto che mangiavan,
Gesù o l'ha piggiòu o pan e, pronunçiòu a benedission, o l'ha rotto e o l'ha daeto a-i
discepoli dixendo: «Piggiae e mangiae, questo o l'è o mae corpo». Poi, piggiòu o
caliçe, doppo avéi reiso grassie, o l'ha daeto a loiätri dixendo: Bevéine tutti perchè questo o
l'é o mae sangue de l'alleansa, versòu pe' tanti in remiscion di peccoèi. Mì ve diggo
che da òua no beviö ciù de questo früto da vigna finn'a-o giorno che ne beviö torna
con voiätri in to Regno de mae Poae».
Mt
26,14-29
Pagina principale:indexgen.htm
http://digilander.iol.it/genovaodo/vangeli/illustrati.htm
http://members.it.tripod.de/odot/tuttodo.html
mailto:i.tinteri@tiscalinet.it
vec_Latn ita_Latn slk_Latn vec_Latn vec_Latn ita_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn kam_Latn unk ita_Latn wol_Latn lij_Latn eng_Latn